open-index/open-wikipedia-markdown huggingface dataset:
Surutulitus

**Surutulitus** on Turmion Kätilöiden kappale ja ensimmäinen single yhtyeen vuoden 2017 studioalbumilta *[[Dance Panique]]*. Se kertoo rakkaudesta ja rakastelemisen vaikeudesta. Kappale debytoi Suomen virallisen latauslistan sijalla 18.

Kappaleesta julkaistiin karaokehenkinen lyriikkavideo.

## Lähteet
The Dark Element

__NOTOC__

**The Dark Element** on laulaja Anette Olzonin ja kitaristi-laulunkirjoittaja-tuottaja Jani Liimataisen perustama musiikkiprojekti. Kaksikon yhteistyö on kummunnut italialaisen Frontiers Musicin johtajan Serafino Peruginon ideasta, ja levytyssopimus yhtiön kanssa julkistettiin syyskuussa 2016.

The Dark Elementin samanniminen esikoisalbumi ilmestyi 10. marraskuuta 2017. Kokoonpanoon kuuluvat myös Liimataisen Cain’s Offering -yhtyetoverit basisti Jonas Kuhlberg ja rumpali Jani Hurula. Yhtye esiintyi yleisölle ensimmäisen kerran Sweden Rock Festivalissa Ruotsissa kesäkuussa 2018.

## Jäsenet

* Anette Olzon – laulu
* Jani Liimatainen – kitara, koskettimet, ohjelmointi
* Jonas Kuhlberg – bassokitara
* Rolf Pilve – rummut
* Juha Mäenpää – koskettimet (live)

### Entiset jäsenet

* Jani Hurula – rummut

## Julkaisut
**Albumit**
* *[[The Dark Element (albumi)|The Dark Element]]* (2017, Frontiers)
* *[[Songs the Night Sings]]* (2019, Frontiers)

**Singlet**
* ”The Dark Element” (2017, Frontiers)
* ”My Sweet Mystery” (2017, Frontiers)
* ”Here’s to You” (2017, Frontiers)
* ”Dead to Me” (2017, Frontiers)
* ”Songs the Night Sings” (2019)
* ”The Pallbearer Walks Alone” (2019)
* ”Not Your Monster” (2019)

**Musiikkivideot**
* ”My Sweet Mystery” (2017, Frontiers)
* ”The Ghost and the Reaper” (2017, Frontiers)

## Lähteet

## Aiheesta muualla

* The Dark Elementin Facebook-sivu 
* The Dark Element -soittolista Frontiers Musicin YouTube-kanavalla
Revolt

**Revolt** on vuonna 2017 ensi-iltansa saanut yhdysvaltalainen tieteiselokuva, jonka on ohjannut Joe Miale. Sen ovat käsikirjoittaneet Rowan Athale ja Joe Miale. Elokuvan pääosissa esiintyvät Lee Pace ja Bérénice Marlohe.

## Näyttelijät

## Lähteet

## Aiheesta muualla
* 
*
Hanne Selkokari

**Hanne Selkokari** (s. 1964) on suomalainen taidehistorioitsija. Hän toimi Ainolan museonjohtajana ja Ainolasäätiön asiamiehenä maaliskuusta 2016 edeltäjänsä museonjohtaja Hilkka Helmisen jäätyä eläkkeelle. Lokakuussa 2018 Selkokari siirtyi Ateneumiin kokoelma-amanuenssiksi.

Selkokari on koulutukseltaan filosofian tohtori. Hänen väitöskirjansa aiheena oli Eliel Aspelin-Haapkylä (1847–1917) taiteen keräilijänä ja taidehistorioitsijana. Selkokari on työskennellyt museologian tuntiopettajana Helsingin yliopistossa. Hän on toiminut myös WSOY:n kirjallisuussäätiön ja muinaismuistosäätiön asiamiehenä.

## Lähteet
Comptiq

**Comptiq** () on japanilainen Kadokawa Shotenin julkaisema aikakauslehti. Lehden sisältönä ovat tietokonepelit, visual novelit ja manga-sarjat. Lehteä on julkaistu vuodesta 1983 lähtien kuukausittain ja sisältö on siirtynyt tietokonelaitteista peleihin ja muuhun mediaan. Useista muista vastaavista poiketen lehti ei julkaise peliarvosteluja.

Lehti oli yksi varhaisista videopeleihin keskittyneistä lehdistä Japanissa.

## Lähteet
Hugo E. Saurén

**Hugo Emil Saurén** (3. kesäkuuta 1860 Helsinki – 24. syyskuuta 1927 Helsinki) oli suomalainen arkkitehti.

Saurénin vanhemmat olivat senaatinkamreeri, valtioneuvos Karl Emil Konstantin Saurén (1817–1892) ja Emelie Sofia Natalia Brummer (1833–1890). Hän suoritti arkkitehtitutkinnon 1881 ja oli sitten arkkitehtinä Yleisten rakennusten ylihallituksessa 1881–1887. Hän oli naimisissa 1885–1910 Elin Sigrid Klärichin (1865-1910) kanssa, jonka isä Frans Andreas Henrik Klärich (1816–1884) johti helsinkiläistä Tollander & Klärichin tupakkatehdasta. Saurén siirtyi tehtaan johtoon 1889 ja tehtaasta muodostettiin osakeyhtiö 1897. Tehtaan toiminta päättyi vuonna 1926.

Saurén on haudattu Hietaniemen vanhalle hautausmaalle Helsingissä.

## Suunnittelutöitä

* Aavasaksan matkailumaja eli Keisarinmaja, ensimmäinen palkinto Polyteknillisen koulun arkkitehtiylioppilaille vuonna 1880 järjestetyssä suunnittelukilpailussa, valmistui 1883.
* Työväen säästöpankki, Erottajankatu 15–17, Helsinki, yhdessä Helge Ranckenin kanssa 1886
* Asuinkerrostalo "Makrilli", Korkeavuorenkatu 1 – Vuorimiehenkatu 25, Helsinki, 1888

## Lähteet
Kaarle Fredrik

**Kaarle Fredrik** (, ; 30. huhtikuuta 1700 Gottorp – 18. kesäkuuta 1739 Rohlsfhagen, lähellä Oldesloea, nyk. Saksa) oli Holstein-Gottorpin herttua, jota kaavailtiin Ruotsin kuninkaaksi Kaarle XII:n kuoleman jälkeen. Hän oli myös Venäjän keisari Pietari III:n isä.

## Nuoruus ja kaavailut Ruotsin kuninkaaksi
Kaarle Fredrikin vanhemmat olivat Holstein-Gottorpin herttua Fredrik IV ja Ruotsin kuningas Kaarle XII:n vanhempi sisko Hedvig Sofia. Hänen isänsä kaatui suuren Pohjan sodan Kliszówin taistelussa hänen ollessaan vain kaksivuotias, minkä jälkeen hän varttui Ruotsin hovissa. Kaarle XII määräsi Arvid Hornin siskonpoikansa holhoojaksi. Kaarle Fredrik menetti kahdeksanvuotiaana myös äitinsä, minkä jälkeen hänen kasvatuksestaan vastasi hänen isoisoäitinsä Hedvig Eleonoora. Holstein-Gottorpin sijaishallitsijana toimi samaan aikaan Kaarle Fredrikin setä Kristian August, kunnes Tanska valtasi herttuakunnan vuonna 1713.

Kaarle Fredrik osallistui Ruotsin joukoissa Kaarle XII:n Norjan-sotaretkeen. Kun Kaarle XII kuoli sotaretkellä lapsettomana vuonna 1718, Ruotsia hallinnut pfalzilainen suku sammui mieslinjalta ja Kaarle Fredrikistä tuli ehdokas uudeksi hallitsijaksi. Kun Ruotsin säätyvaltiopäivät kuitenkin valitsivat hallitsijaksi Kaarle XII:n nuoremman siskon Ulriika Eleonooran, Kaarle Fredrik lähti maasta toukokuussa 1719 ja muutti vuonna 1721 Venäjälle keisari Pietari Suuren kutsumana.

Tanskan kanssa vuonna 1720 solmitussa Frederiksborgin rauhassa Ruotsi oli joutunut lupautumaan siihen, ettei se enää tukisi Holstein-Gottorpin herttuaa. Samaan aikaan Ruotsin valtiopäiville kuitenkin syntyi niin sanottu holsteinilainen puolue, joka kannatti Kaarle Fredrikiä vuoden 1720 uudessa kuninkaanvaalissa, mutta kuninkaaksi valittiin Ulrika Eleonooran puoliso, Hessenin prinssi Fredrik. Holsteinilaiset saivat vuonna 1723 valtiopäivillä läpi päätöksen, jolla Kaarle Fredrikille myönnettiin ”kuninkaallisen korkeuden” arvonimi ja 50&nbsp;000 taalarin vuotuinen eläke. Venäjän avoin tuki alkoi kuitenkin vähentää hänen suosiotaan Ruotsissa ja holsteinilaisen puolueen kannatus romahti vuoden 1727 valtiopäivillä.

## Avioliitto
Kaarle Fredrik nai vuonna 1725 Pietari Suuren tyttären, suuriruhtinatar Anna Petrovnan. Kaksi vuotta keisarinnana hallinnut Pietari Suuren leski Katariina I tuki Kaarle Fredrikin valtapyrkimyksiä Ruotsissa ja Slesvigissä, mutta Katariinan kuoltua vuonna 1727 Kaarle Fredrik palasi takaisin Holstein-Gottorpiin ja asettui asumaan Kieliin. Slesvigiin kuulunut osa herttuakuntaa oli jäänyt vuoden 1720 Frederiksborgin rauhassa Tanskalle, mutta Holsteinin puolisko oli palautettu Kaarle Fredrikille. 

## Perintö
Kaarle Fredrik kuoli 39-vuotiaana vuonna 1739. Hänen vuonna 1728 syntynyt poikansa Karl Peter Ulrich valittiin myöhemmin Venäjän kruununperijäksi ja nousi aikanaan hallitsijaksi nimellä Pietari III. Kaarle Fredrikin serkku Aadolf Fredrik valittiin vuonna 1751 Ruotsin kuninkaaksi.

## Lähteet

## Aiheesta muualla
Shūkan Shōnen Jump

**Shūkan Shōnen Jump** () on japanilainen Shūeishan julkaisema shōnen-mangalehti.

Lehti on parhaiten myyvä mangalehti (levikki 2&nbsp;422&nbsp;500 vuonna 2015).

## Lähteet

## Aiheesta muualla
Tankōbon

**Tankōbon** () on japaninkielinen termi kirjalle, jossa kerrotaan tarina alusta loppuun asti. Esimerkki on aiemmin sarjamuodossa julkaistun mangan julkaiseminen yhtenä niteenä. Vastakohta on *lehti*, jossa voi olla useita sarjoja. Niteen kappaleet voivat olla 14 sivua pitkiä, ja yhdessä tankōbon-niteessä voi olla 12 kappaletta. Usein käytettyjä sivukokoja ovat B6 ja A5 (ks. ISO 216).

Mangan lisäksi tankōbon- tai bunkoban-niteitä voidaan käyttää myös esimerkiksi *[[light novel]]* -sarjoille.

Erikoisformaatteja:
* aizōban
* kanzenban
* sōshūhen
* bunkoban
* wide-ban
* shinsōban

## Lähteet
Funiculì, Funiculà

**Funiculì, Funiculà** [funikuˈli ffunikuˈla] on italialainen Luigi Denzan säveltämä ja Peppino Turcon sanoittama laulu vuodelta 1880. Se kirjoitettiin Vesuviuksen rinteen ensimmäisen funikulaarin eli rinnevaunun käyttöönoton kunniaksi ja esitettiin ensi kerran saman vuoden Piedigrotta-festivaaleilla Napolissa. Casa Ricordin kustantamasta nuottijulkaisusta tuli hyvin suosittu yli miljoonan kappaleen vuosimyynteineen.

Reipasrytmistä, Napolin murteella sanoitettua laulua on sittemmin luultu usein kansanlauluksi. Näin kävi Richard Straussille, joka kuuli sävelmää Italian-matkallaan ja käytti sitä *Aus Italien* -sävelrunossaan. Myös Nikolai Rimski-Korsakov luuli sävelmää kansanlauluksi ja käytti sitä laulussaan ”Neapolitanskaja pesenka”.

Laulun tunnettuja esittäjiä ovat Luciano Pavarotti, Mario Lanza ja Andrea Bocelli. The Mills Brothers teki siitä jazzsovituksensa 1940-luvulla. Sävelmän instrumentaaliversiota on käytetty Woody Allenin elokuvassa *[[Broadway Danny Rose]]* (1984). Pohjois-Amerikassa sävelmä tunnetaan myös lastenlauluna ”A Merry Life”.

Suomeksi sävelmän ovat sanoittaneet ainakin R. R. Ryynänen nimellä ”Funiculi funicula”, Pentti Kaartinen nimellä ”Futismatsi” ja Ilkka Aaltonen nimellä ”Meidän tarjoilija”.

## Lähteet
Latinalainen neliö

**Latinalainen neliö** on neliönmuotoinen ruudukko, joka on täytetty eri symboleilla tai luvuilla siten, että jokainen symboli esiintyy täsmälleen kerran kullakin rivillä ja sarakkeella. Nimityksen otti käyttöön 1700-luvulla matemaatikko Leonhard Euler. Latinalainen neliö on taikaneliön muunnelma.

Latinalaisia neliöitä voidaan käyttää esimerkiksi urheilussa järjestämään ottelut kaikki-kaikkia-vastaan-muotoiseen turnaukseen. Maanviljelyksessä niiden avulla voidaan jakaa pelto erityyppisten lannoitteiden testaamista varten niin, että maaperän mahdolliset erot vaikuttavat jokaiseen käsittelyyn samalla tavalla.

Sudoku on täytettynä latinalainen neliö, jossa on lisäksi ylimääräinen osaneliöiden rajoitus.

## Lähteet
Anja Tuulonen

**Anja Tuulonen** (s. 1955) on eläköitynyt suomalainen silmälääkäri, entinen silmätautiopin professori ja entinen Tampereen yliopistosairaalan Silmäkeskuksen vastuualueen johtaja.

Tuulonen on ollut vuodesta 2016 European Glaucoma Societyn puheenjohtaja. Hänen väitöskirjansa vuodelta 1985 Oulun yliopistosta on nimeltään *Laser trabeculoplasty in the treatment of glaucoma*.

## Lähteet
Riverdale

**Riverdale** on yhdysvaltalainen teinidraamasarja, joka perustuu Archie Comicsin luoman Justus-sarjakuvan hahmoihin. Fox aloitti vuonna 2015 projektin tuoda sarjakuvahahmot televisioruutuun, mutta vasta The CW:n otettua projekti itselleen siitä tilattiin pilottijakso.

Sarjan esittäminen alkoi Yhdysvalloissa 26. tammikuuta 2017 The CW -kanavalla.

## Juoni

Riverdale muuttui kokonaan Clifford ja Penelope Blossomin pojan Jason Blossomin kuollessa 4. heinäkuuta. Jason Blossomin kuolemaa yrittävät selvittää Riverdalen lukiota käyvät oppilaat Archie Andrews, Betty Cooper, Veronica Lodge, Cheryl Blossom (Jason Blossomin kaksossisko) ja Jughead Jones. Archie ja Betty ovat naapureita ja he ovat tunteneet toisensa lapsuudesta asti. Veronica on juuri muuttanut New Yorkista Riverdaleen isänsä Hiram Lodgen jouduttua vankilaan. Jugheadin isä FP Jones on mukana moottoripyöräjengissä, (Southside Serpents) joka on sekaantunut huumeiden myyntiin ja muuhun rikolliseen toimintaan. Yhden jos toisenkin perheen sisällä paljastuu synkkiä salaisuuksia.

## Rooleissa

## Tuotanto
Warner Bros. kertoi suunnittelevansa tuomaan Archie Comicsin sarjakuvahahmoja näyteltyyn elokuvaan kesäkuussa 2013. Projekti kuitenkin hautautui muiden töiden takia, kunnes Fox alkoi suunnittelemaan projektia televisiosarjan muodossa vuonna 2014. Sekään ei edennyt pitkälle ja seuraavana vuonna The CW otti sen haltuunsa.

Tammikuussa 2016 The CW ilmoitti tilanneensa sarjasta pilottijakson.

### Kuvaaminen
Sarja kuvattiin Kanadassa Vancouverin kaupungissa.

## Lähteet

## Aiheesta muualla
* Sarjan kotisivut 
*
Keisarillisen hallituksen pääministeri

**Keisarillisen hallituksen pääministeri** (, pinyin: *Nèigé Zónglǐ Dàchén*) oli Kiinan hallituksen päämiehen virka Qing-dynastian loppuaikoina 8. toukokuuta 1911 – 10. maaliskuuta 1912 ja uudelleen lyhyesti 1.–17. heinäkuuta 1917. Virka perustettiin, kun Kiinasta tehtiin perustuslaillinen monarkia.

## Luettelo

## Katso myös
*Kiinan kansantasavallan pääministeri

## Lähteet
*Esherick, Joseph (2013). *China: How the Empire Fell*. New York: Routledge. .
Miettilä (Rautjärvi)

**Miettilä** on alle 200 asukkaan kylä Rautjärven kunnassa. Kylä oli Rautjärven kunnan hallinnollinen keskus vuoteen 1973, Simpeleen ja Rautjärven kuntaliitokseen asti. Liitosta edeltäneen Rautjärven suurimmaksi asutuskeskukseksi sen sijaan oli kehittynyt Rautjärven asemanseutu. 

Miettilästä on matkaa nykyisen Rautjärven kunnan kuntakeskukseen Simpeleelle noin 20 km ja Imatralle noin 30 km.

Kylässä sijaitsee Vekarus-järvi, jossa kukkii suomenlumpeen harvinainen punainen mutaatio, joka on tuotu 
järveen luovutetun Karjalan alueelta.

## Nähtävyyksiä ja tapahtumia

Kylässä on 1880-luvulla rakennettu historiallinen reservikasarmialue, jolla sijaitsee myös Kollaa ja Simo Häyhä -museo.  

Miettilään on avautunut keväällä 2024 sotahistoriakeskus Komendantti. Samaan yhteyteen on muuttanut lisäksi Rautjärven kotiseutumuseo. Kasarminkankaan tapahtuma-aukiolle on suunnitteilla myös esiintymislava. Alueesta on määrä kehittää yhtenäinen kulttuurimatkalukohde Kasarminkangas nimen alla.

Kesäisin Miettilässä järjestetään Miettilä Kollaus -tapahtuma.

## Lähteet

## Aiheesta muualla
*Miettilän kylä Rautjärvellä
*Miettilän Kasarminkangas
*Miettilän Sotahistoriakeskus
*Rautjärven kylät: Miettilä
Cadillac DeVille

**Cadillac DeVille** on yhdysvaltalaisen Cadillacin valmistama ylellinen sedan. Auton valmistus alkoi vuonna 1958 ja se loppui vuonna 2005. DeVillen korvasi Cadillac DTS.

## Sukupolvet

Tiedosto:Cadillac Coupe de Ville, Weston Park Transport Show 2015 (16763492833).jpg|Ensimmäinen sukupolvi
Tiedosto:1961 Cadillac six window Sedan Deville fvl.jpg|Toinen sukupolvi
Tiedosto:1965 Cadillac.jpg|Kolmas sukupolvi
Tiedosto:1973 Cadillac Sedan Deville.jpg|Neljäs sukupolvi
Tiedosto:1977 Cadillac Coupe Deville (01).jpg|Viides sukupolvi
Tiedosto:1991 Cadillac Sedan DeVille (01).jpg|Kuudes sukupolvi
Tiedosto:1994-1996 Cadillac Deville -- 01-28-2010.jpg|Seitsemäs sukupolvi
Tiedosto:Cadillac Deville -- 10-30-2009.jpg|Kahdeksas sukupolvi



## Aiheesta muualla

* My Car Story with Lou Costabile-kanava. Kadonneeksi luultu, 1949 *Motorama*-autonäyttelyssä ensiesitelty prototyyppi *Cadillac Coupé de Ville* (vanhin tallessa olevista Motorama-koeautoista), mikä on nykyään keräilijä Steve Plunkett`in kokoelmassa Ontariossa (Kanada). Esittely ja lyhyt ajonäytös 24:04 min
Shūkan Shōnen Magazine

**Shūkan Shōnen Magazine** () on Japanissa viikoittain ilmestyvä shōnen-mangalehti, jota julkaisee Kōdansha. Lehden ensimmäinen numero julkaistiin 17. maaliskuuta 1959.

## Lähteet

## Aiheesta muualla
Light novel

**Light novel** () on japanilainen romaanien tyylisuuntaus, joka on suunnattu nuorille aikuisille. Termi on wasei-eigo eli lainasanoista muodostettu termi. Lajityypin lehtiä ovat esimerkiksi *[[Dengeki Bunko Magazine]]*.
Tyyliin viitataan myös termillä **ranobe** ().

Keskimääräinen sanamäärä yhdessä osassa on , joka on pienoisromaanin ja romaanin välillä. Länsimaissa romaanin sanotaan olevan  tai enemmän.

Light novel -kirjat ovat usein pohjana manga- ja anime-sovituksille. Light novel -kirjoissa on usein mukana anime-tyylisiä hahmokuvituksia.

Vuonna 2007 lajityypin kirjojen markkinoiden sanottiin olevan arvoltaan 20 miljardia jeniä. Vuonna 2009 arvo oli 30,1 miljardia jeniä.

## Lähteet

## Aiheesta muualla
Dengeki Bunko Magazine

**Dengeki Bunko Magazine** () on japanilainen *[[light novel]]* -lehti, jota julkaisee ASCII Media Works. Lehti on seuraaja aiemmalle *[[Dengeki hp]]* -lehdelle, jonka julkaisu päättyi vuonna 2007.

## Sarjoja
Lehdessä julkaistuja sarjoja ovat muun muassa:
* *[[Shakugan no Shana]]*
* *[[Spice and Wolf]]*
* *[[Sword Art Online]]*
Tollander & Klärich

**Tollander & Klärich** oli suomalainen tupakkatehdas, joka toimi Helsingissä vuosina 1840–1926. Tehtaan perustivat vuonna 1840 konsuli G. O. Wasenius ja kauppiaat B. O. Thunberg ja J. F. Granberg ja sen nimenä oli aluksi *G. O. Wasenius Tobaks och Kortfabrik*, valmistusohjelmaan kuuluvat tupakkatuotteet ja kortit. Vuonna 1851 tehdas siirtyi sen johtajana toimineen saksalaissyntyisen Hampurista kotoisin olleen tupakkatehtailija Frans Andreas Henrik Klärichin (1816–1884) ja konsuli Johan Magnus Tollanderin (1811–1870) omistukseen. Uudet omistajat myivät korttitehtaan ja keskittyvät tupakkatuotteisiin. Vuodesta 1859 alkaen Klärich omisti tehtaan yksin. 

Tehdas valmisti aluksi paperosseja, piipputupakkaa ja nuuskaa. Tollander & Klärich erikoistui 1870-luvulla savukkeiden valmistukseen. Klärich kehitti paperossien valmistusta ja aloitti sittemmin tunnetuksi tulleen savukemerkin Petit Canonin eli Tollanderin punaisen savukkeen, valmistuksen. Tätä merkkiä seurasi ajan kuluessa useampia savukelaatuja, kuten Commerce ja Idea!, jotka tulivat tunnetuiksi myöskin Suomen ulkopuolella. Frans Andreas Henrik Klärichin kuoltua 1884 tehtaan omistajiksi tulivat hänen poikansa A. W. Klärich ja vuodesta 1889 Klärichin vävy arkkitehti Hugo E. Saurén. Tehdas muutettiin osakeyhtiöksi 1897. Vuonna 1914 tehtaan palveluksessa oli 45 henkilöä joista lähes kaikki olivat naisia. Tehdas toimi vuoteen 1926 saakka. Sen valmistamia savukemerkkejä olivat muun muassa *Commerce*, *Ideal*, *Petit Canon*, *Stambul,* *Heimo* ja *Sampo*. Vuosina 1914–1915 yrityksellä oli tupakkatehdas myös Ruotsin Södertäljessä. Vuonna 1915 joutui tämä tehdas Ruotsin tupakkamonopoliyhtiön haltuun. joka jatkoi vanhojen savukemerkkien valmistamista. Tollander & Klärichin Helsingin tehdas lopetti toimintansa vuoden 1926 alussa.

## Lähteet

## Aiheesta muualla
* Tollander & Klärichin hintaluetteloita 1920-luvulta, Kansalliskirjaston digitoidut aineistot - Pienpainatteet
Vilhelm Glückstadt

**Vilhelm Salomon Glückstadt** (18. helmikuuta 1885 Kööpenhamina – 3. huhtikuuta 1939) oli tanskalainen elokuvaohjaaja.

Vilhelm Glückstadt työskenteli pankkivirkailijana, Johan Christensenin perustaman Skandinaviske-Russiske Handelshusin prokuristina ja yhtiön elokuvateatterien johtajana. Hän aloitti Skandinaviske-Russiske Handelshusin elokuvaohjaajana vuonna 1912 ja jatkoi seuraavana vuonna Filmfabriken Danmarkilla. Glückstadt tunnetaan symbolistisista elokuvistaan kuten *[[Kuoleman saari]]* (*De Dødes Ø*, 1913), *Den Fremmede* (1914) ja *[[Jokamies (elokuva)|Jokamies]]* (*Enhver*, 1915).

Vuodesta 1916 lähtien Glückstadt työskenteli Kööpenhaminan pörssissä ja sen jälkeen johtajana elokuvien maantuontiyhtiöissä, mutta jäi vuonna 1919 kiinni yhdysvaltalaisten elokuvien laittomasta kopioinnista ja viennistä. Hänen veljensä Carl Franz-Joseph Glückstadt työskenteli myös Skandinaviske-Russiske Handelshusissa ja Filmfabriken Danmarkilla.

## Elokuvia
* *[[Kuoleman saari]]*, 1913
* *[[Jokamies (elokuva)|Jokamies]]*, 1915
* *[[Suuri onnettomuus viljavarastossa]]*, 1916

## Lähteet

## Aiheesta muualla
* Internet Movie Database: Vilhelm Glückstadt
Kuoleman saari

**Kuoleman saari** (myös *Kuolon saari*, ) on vuonna 1913 valmistunut tanskalainen mykkäelokuva. Vilhelm Glückstadtin ohjaaman draaman kuvasto perustuu Arnold Böcklinin maalauksiin.

## Juoni
Ruhtinas Udo von Freundsberg saapuu seurueineen Kroatiaan rakennuttamalleen huvilalle, jonka edustalla kohoaa synkkä Kuoleman saari. Siellä hän kohtaa nuoren Floran, joka saa hänet unohtamaan seuralaisensa kreivitär Irma Sartoriskin. Irmaan rakastunut tohtori Eckstein pakottaa rahansa tuhlanneen Udon panttaamaan huvilansa, jolloin kreivitär menettää kiinnostuksensa ruhtinaaseen. Udo syöksyy epätoivoissaan rotkoon, mutta Flora hoitaa hänet terveeksi. Kuoleman saarelta löytämänsä aarteen turvin Udo karkottaa vieraansa, jolloin Irma heittäytyy meren aaltoihin. Lopussa Flora ja Udo saavat toisensa.

## Näyttelijät

## Tuotanto ja vastaanotto
Filmfabriken Danmarkin tuottama *Kuoleman saari* oli kunnianhimoinen yritys luoda korkeatasoinen taide-elokuva tunnetun taiteilijan maalauksien pohjalta. Sen kohtaukset perustuvat sveitsiläisen symbolistin Arnold Böcklinin teoksiin, joista kuuluisin on elokuvalle nimen antanut *[[Kuolleiden saari (maalaus)|Die Toteninsel]]* (viisi versiota 1880–1886). Palle Rosenkrantzin käsikirjoituksen keskeisen osan muodostavat uninäyt ja mytologiset aiheet. Mahtipontiseen tyyliin lavastetun elokuvan kuvasi Julius Folkmann, joka sovelsi onnistuneesti taidevalokuvauksessa ennestään tunnettua keinotekoista valohämyä. *Kuoleman saarta* varten tilattiin myös tanskalaisissa mykkäelokuvissa harvinainen alkuperäissäestys, jonka sävelsi Fini Henriques.

Böcklin-elokuvana ja ”elokuvataiteen uutena suuntauksena” mainostettua *Kuoleman saarta* esitettiin Suomessa alkuvuodesta 1914. *[[Nya Pressen (1906–1914)|Nya Pressen]]* oli kertonut elokuvasta jo etukäteen, ja arvosteluissa sitä kehuttiin poikkeuksellisen kauniiksi ja taiteelliseksi. Varsinkin naisnäyttelijöiden suorituksia pidettiin hyvinä, mutta elokuvan juoni oli *[[Hufvudstadsbladet]]in* kriitikolle hieman liian sentimentaalinen. Suomessa esitetty kopio näyttää olleen yli sata metriä pitempi kuin tanskalainen.

Elokuva ei ole säilynyt.

## Lähteet
* 

### Viitteet

## Aiheesta muualla
*
Temür-kaani

**Temür-kaani** ( *Ölziit Tömör*; 15. lokakuuta 1265 – 10. helmikuuta 1307 Khanbaliq) oli Kiinan Yuan-dynastian toinen keisari (1294–1307). Lisäksi hän oli Mongolivaltakunnan kuudes suurkaani, mutta valtakunnan hajoamisen takia jälkimmäinen arvonimi oli vain nimellinen. Kiinan keisarina hänen hallitsijanimensä oli **Chengzong** ().

## Varhainen elämä
Temür-kaani syntyi 15. lokakuuta 1265. Hän oli Kublai-kaanin toisen pojan, Zhenjinin kolmas poika. Koska Kublai-kaanin ensimmäinen poika kuoli varhain, Zhenjinistä tuli kruununprinssi. Hän kuitenkin kuoli vuonna 1286, jolloin Temürista tuli vuorostaan kruununprinssi. Vuonna 1287 Temür auttoi isoisäänsä Kublai-kaania Nayanin kapinan kukistamiseksi. Temür ja Kublain alainen virkamies Oz-Temür suojasivat Liaojoen ja Liaotungin niemimaan alueita Nayanin liittolaista, Qadaania vastaan ja voittivat hänet.

Kublai-kaanin kuoltua Kurultai kutsuttiin koolle. Koska Zhenjinin toinen poika Darmabala oli kuollut vuonna 1292, Zhenjinin pojista jäljellä olivat enää Gammala ja Temür. Ehdotettiin, että he kilpailisivat siitä, kumpi tunsi Tšingis-kaanin puheet paremmin. Temür voitti, ja hänet julistettiin Yuan-dynastian seuraavaksi keisariksi.

## Valtakausi
Temür oli kyvykäs keisari. Hän piti valtakunnan sellaisena, jollaisena Kublai-kaani oli sen jättänyt. Hän jatkoi monia Kublai-kaanin talousuudistuksia ja pyrki elvyttämään maan taloutta Kublain kalliiden sotaretkien jäljiltä. Hän antoi maan toipua erityisesti Vietnamin–mongolien sodasta. Temür-kaanin valtakaudella valtakunnan korkeisiin virkoihin nimitettiin paitsi mongoleita myös han-kiinalaisia, muslimeita ja muutamia kristittyjä. Temürin hallinto kunnioitti kungfutselaisuutta ja kungfutselaisia oppineita. Valtakautensa alussa hän antoi käskyn kunnioittaa Kungfutsea. Myös tiibetiläisten määrä hallituksessa kasvoi vähitellen Temürin aikana. 

Hänen valtakautensa aikana alkoholin myynti ja tislaus kiellettiin Mongoliassa vuonna 1297.

Temür vastusti ihmisten rasittamista lisäveroilla. Hän kuoli 10. helmikuuta 1307 Khanbaliqissa eli nykyisessä Pekingissä 41-vuotiaana. Koska Temürin ainoa poika oli kuollut vuonna 1306, hän jäi vaille miespuolista perijää. Hänen kuolemaansa seuranneen valtakamppailun jälkeen hänen seuraajakseen kruunattiin hänen veljenpoikansa Külüg.

## Lähteet
*René Grousset. *The Empire of Steppes*
*Цэен-ойдов *Чингис Богдоос Лигдэн Хутаг хүртэл 36 хаад*
*Man, John (2006). *Kublai Khan: From Xanadu to Superpower*. London: Bantam Books. .

### Viitteet
Yuri on Ice

**Yuri!!! On Ice** () on japanilainen animesarja, joka kertoo taitoluistelusta. Animen on tuottanut MAPPA. Sen on ohjannut Sayo Yamamoto ja käsikirjoittanut Mitsurō Kubo. Sarja alkoi 6. lokakuuta 2016 ja päättyi 22. joulukuuta 2016. Siinä on 12 jaksoa. Sarja käsittelee japanilaisen taitoluistelija Yuri Katsukin ja hänen idolinsa venäläisen Viktor Nikiforovin ihmissuhdetta, kun Viktor alkaa valmentaa Yuria, joka tahtoo voittaa taitoluistelun Grand Prix-kilpailut.

Yuri on Icesta tuli ilmestyttyään todella suosittu. Se voitti vuoden parhaan animen palkinnon Tokyo Anime Award Festivalissa 2017. Lisäksi se voitti kaikki kategoriat, joissa se kilpaili Crunchyrollin Anime Awardseissa. 

Sarjasta oli tekeillä elokuva, mutta sen tuotannon perumisesta ilmoitettiin huhtikuussa 2024.

## Äänirooleissa

## Lähteet

## Aiheesta muualla
* Yuri!!! on Ice AnimeNewsNetwork.comissa
Chevrolet Traverse

**Chevrolet Traverse** on neliovinen katumaasturi, jota valmistaa yhdysvaltalainen Chevrolet. Se esiteltiin Chicagon autonäyttelyssä 2008, ja se saapui Yhdysvaltain autokauppoihin lokakuussa 2008. Ensimmäinen mallivuosi oli 2009.

## Sukupolvet

09 Chevrolet Traverse.jpg|Ensimmäinen sukupolvi
Chevrolet Traverse LT 2013 (9766417666).jpg|Ensimmäisen sukupolven facelift
Chevrolet Traverse 3.6 Premier AWD 2018.jpg|Toinen sukupolvi


## Myyntiluvut

## Lähteet
Kustaa (Ruotsin kruununprinssi)

**Kustaa, Vaasan prinssi** (9. marraskuuta 1799 Tukholma, Ruotsi – 5. elokuuta 1877 Pillnitz, Saksan keisarikunta) oli Ruotsin kruununprinssi ja kuningas Kustaa IV Aadolfin vanhin poika, joka asui pääosan elämästään maanpaossa.

## Suku
Kustaan vanhemmat olivat kuningas Kustaa IV Aadolf ja kuningatar Fredrika Dorotea. Kustaan sisaruksia olivat lapsena kuollut prinssi Kaarle Kustaa, Oldenburgin suurherttuatar Cecilia, Badenin suurherttutar Sofia Vilhelmiina ja prinsessa Amalia.

## Elämä maanpaossa
Isänsä vallasta syrjäyttämisen jälkeen 10-vuotias Kustaa vietiin joulukuussa 1809 pois Ruotsista. Kreivi Jacob Gustaf De la Gardien johtamat ”kustavilaiset” yrittivät huonolla menestyksellä saada hänet nimetyksi kruununperijäksi Kaarle XIII:n jälkeen. Kustaa varttui äitinsä luona ja liittyi aikuisena Itävallan armeijaan, jossa hän sai vuonna 1836 sotamarsalkkaluutnantin arvon. Hän käytti aluksi titteliä Ruotsin prinssi, mutta luopui siitä kuningas Kaarle XIV Juhanan vaatimuksesta vuonna 1829, jolloin keisari Frans I antoi hänelle Ruotsin historiaan viittavan ”Vaasan prinssin” arvon.

Kustaa kihlautui vuonna 1828 Hollannin prinsessa Mariannen kanssa, mutta kihlaus purettiin ilmeisesti Ruotsista tulleen painostuksen vuoksi. Kustaa nai joulukuussa 1830 serkkunsa, Badenin prinsessa Luisen (1811–1854), joka oli suurherttua Kaarlen tytär. Kustaan ja Luisen ainoa aikuiseksi elänyt lapsi oli tytär Carola (1833–1907), josta tuli Saksin kuningas Albertin puoliso. Lisäksi heille syntyi vuonna 1832 sylilapsena kuollut poika Ludvig.

Kustaa esitti Ruotsin vuosien 1844 ja 1859 hallitsijanvaihdosten yhteydessä julistuksen, jonka mukaan hän piti edelleen itseään ja sukuaan oikeutettuna Ruotsin valtaistuimeen mutta ei ryhtyisi enempiin mielenilmauksiin. Vuoden 1872 hallitsijanvaihdoksen yhteydessä hän ei enää uusinut julistustaan. Hän kävi Ruotsissa aikuisiällä ainoan kerran syyskuussa 1862, jolloin hän vietti Tanskan-matkansa yhteydessä päivän tuntemattomana Helsingborgissa.

Kustaa kuoli Saksan keisarikuntaan liitetyssä Saksissa vuonna 1877, jolloin Holstein-Gottorpin hallitsijasuvun ruotsalainen haara sammui mieslinjalta. Hänet haudattiin aluksi Holstein-Gottorpien sukuhautaan Eutiniin, mutta hänen jäännöksensä siirrettiin vuonna 1884 Tukholman Riddarholmenin kirkkoon hänen isänsä haudan vierelle.

## Lähteet

## Aiheesta muualla
Charlotte (täsmennyssivu)

**Charlotte** voi tarkoittaa seuraavia asioita:

* Charlotte, suurkaupunki Yhdysvaltain Pohjois-Carolinassa
* Charlotte, naisen etunimi
* Charlotte, kaupunki Yhdysvaltain Michiganissa
* Charlotte, kaupunki Yhdysvaltain New Yorkissa
* Charlotte, kaupunki Yhdysvaltain Tennesseessä
* Charlotte, kaupunki Yhdysvaltain Texasissa
* Charlotte, kaupunki Yhdysvaltain Vermontissa
* Charlotten piirikunta, piirikunta Yhdysvaltain Floridassa
* Charlotten piirikunta, piirikunta Yhdysvaltain Virginiassa
* Charlotte Amalie, Yhdysvaltain Neitsytsaarten pääkaupunki
* Charlotte, yhdysvaltalainen yhtye
* Charlotte, japanilainen yhtye
* ''Charlotte'', japanilainen piirrossarja.
* Charlotte, muodoltaan kakkua muistuttava kylmä jälkiruoka, joka Suomessa tehdään yleensä kääretortusta, kermavaahdosta, hedelmistä ja liivatteesta
* 543 Charlotte, päävyöhykkeen asteroidi.
William King-Noel

**William King-Noel, Lovelacen jaarli** (21. helmikuuta 1805 – 29. joulukuuta 1893) oli brittiläinen aatelinen, joka toimi muun muassa diplomaattina ja Surreyn lordiluutnanttina. Hän oli naimisissa matemaatikko ja ohjelmoinnin pioneerin Ada Lovelacen kanssa. King peri paronin arvon isältään Peter Kingiltä, mutta hänestä tehtiin myöhemmin Lovelacen jaarli.

## Elämä
William King oli syntynyt tunnettuun englantilaiseen aatelissukuun, jolla oli vaikutusvaltaa niin poliittisesti, yhteiskunnallisesti kuin uskonnollisestikin. Hän opiskeli Eton Collegessa ja Trinity Collegessa ja aloitti sen jälkeen diplomaattisen uran. Hänestä tuli Britannian Jooniansaarten edustajan George Nugent-Grenvillen avustaja. Kingin aika Jooniansaarilla jäi lyhyeksi, sillä hän palasi Englantiin hänen isänsä Peter Kingin kuoltua 1833.

King tapasi keväällä 1835 Ada Byronin, jonka kanssa hän meni naimisiin heinäkuussa 1835. Ada ja William King saivat ensimmäisen lapsensa, Adan isän, runoilija lordi Byronin mukaan nimetyn Byronin alkuvuodesta 1836. Seuraavana vuonna Kingit saivat tyttären, joka nimettiin Adan äitin lady Byronin mukaan Annabellaksi. Heidän kolmas lapsensa oli Ralphiksi nimetyn poika.

Avioliiton ansiosta King sai avioehtona laajoja maa-alueita Midlandsista sekä poliittisia etuja. Hänen vaimonsa serkku oli pääministeri William Lamb. Paroni Kingistä tuli vuonna 1838 Lovelacen jaarli, ja vuonna 1840 hänet nimitettiin Surreyn lordiluutnatniksi, jona hän toimi aina kuolemaansa asti. Royal Societyn jäseneksi King otettiin 1841.

King käytti paljon aikaa ja rahaa arkkitehtonisiin projekteihinsa. Hän rakennutti muun muassa perheen East Horsleyssa sijainnutta kotia. Hän sai jopa tunnustusta, muun muassa vuoden 1851 Lontoon maailmannäyttelyssä hänet palkittiin mitalilla tiilentekemisestä. Kingin vaimo Ada Lovelace kuoli vuonna 1852. King jatkoi omia rakennusurakoitaan tämänkin jälkeen.

King meni uudestaan naimisiin vuonna 1865. Hän oli vuonna 1860 lisännyt sukunimeensä nimen Noel. Hänen toinen puolisonsa oli Jane Crawford Jenkins, jonka kanssa hän sai yhden pojan. King kuoli 1893, jolloin hänen aatelisarvonsa siirtyi elossa olleelle toiselle pojalleen Ralph King-Milbankelle.

## Lähteet

* 

### Viitteet
Berry Brow’n rautatieasema

**Berry Brow’n rautatieasema** on rautatieasema lähellä Berry Brow’n, Taylor Hillin, Armitage Bridgen ja Newsomen kyliä West Yorkshiressä. Se sijaitsee Penistonen radan varrella.

Ensimmäinen Berry Brow’n asema avattiin 1. heinäkuuta 1850. Sitä ehdotettiin suljettavaksi vuoden 1963 Beechingin leikkausten ensimmäisessä raportissa, ja se suljettiin lopulta 4. kesäkuuta 1966. Sen tilalle avattiin kuitenkin uusi asema 9. lokakuuta 1989.

Asemaa käytti 29&nbsp;466 matkustajaa kaudella 2017–2018.

## Lähteet
* 

### Viitteet
Joulusukka

**Joulusukka** on sukka, joka perinteisesti ripustetaan takan reunalle joulua odotettaessa ja täytetään jouluna pienillä lahjoilla. Joulusukka on perinteinen osa joulunviettoa erityisesti englanninkielisessä maailmassa, missä tapa on tunnettu ainakin 1800-luvun alulta lähtien. Joulusukkana voidaan käyttää tavallista sukkaa tai erikseen tarkoitukseen valmistettua sukan muotoista kangaspussia. Koristeellisia joulusukkia on perinteisesti neulottu kotona, mutta niitä valmistetaan myös kaupallisesti.

## Lähteet

## Aiheesta muualla
Linda Wiklund

**Linda Wiklund** (s. 2. kesäkuuta 1988 Turku) on suomalainen näyttelijä. Hän aloitti näyttelemisen 12-vuotiaana Turun Nuoressa Teatterissa ja valmistui vuonna 2015 Teatterikorkeakoulusta teatteritaiteen maisteriksi.

Wiklund on näytellyt muun muassa Kansallisteatterissa, Tampereen Teatterissa ja Espoon Kaupunginteatterissa ja Turun kaupunginteatterissa ja Helsingin kaupunginteatterissa.

Vuonna 2017 Wiklund näytteli Annaa Suomen *[[Konttori (suomalainen televisiosarja)|Konttori]]*-sarjassa. Seuraavana vuonna hän oli yksi MTV3:n komediaohjelma *[[Kingi]]n* näyttelijöistä. Wiklund näytteli Heikki Silvennoisen tytärtä Saijaa *[[Kummeli esittää: Kontio & Parmas]]* -televisiosarjassa, jota tuotettiin neljä kautta vuosina 2018–2023. Hän oli myös yksi *[[Putous|Putouksen]]* 15:n ja 16. tuotantokauden näyttelijöistä vuosina 2023–2024.

Hän on sukua Turun tunnetuimman tavaratalon Sokos Wiklundin perustajalle Axel Wiklundille. Linda Wiklund on naimisissa näyttelijä Mikko Nousiaisen kanssa. Nousiaisella ja Wiklundilla on kesällä 2019 syntynyt poika ja vuonna 2021 syntynyt tytär.

## Filmografia
### Elokuvat

### Televisiosarjat

## Teatterirooleja
**Vadelmavenepakolainen*, Tampereen Teatteri 2012
**Nelinpeli*, Mustion kesäteatteri 2013
**Vuosisadan Rakkaustarinat*, Kansallisteatteri 2013
**Pohjalla*, Kansallisteatteri 2014
**Hockey Night*, Turun Kaupunginteatteri 2015
**Toimitusjohtaja*, Espoon Kaupunginteatteri 2015
**Linnan juhlat*, Turun Kaupunginteatteri 2016
**Fingerpori*, Emma Teatteri 2017
**Mieletön elokuvan historia*, Linnateatteri 2017
**Sketsijengi*, Peacock-teatteri 2019

## Lähteet

## Aiheesta muualla
* 
*
Buick Enclave

**Buick Enclave** on crossover-tyyppinen henkilöauto, joka esiteltiin 2007. General Motors valmistaa autoa Buick-brändin alla.

## Sukupolvet

Buick Enclave.jpg|Ensimmäinen sukupolvi
2013 Buick Enclave -- 2012 NYIAS 2.JPG|Ensimmäisen sukupolven facelift
Buick Enclave P4250802.jpg|Toinen sukupolvi


## Myyntiluvut

## Lähteet
Jessie’s Girl

**Jessie’s Girl** on australialaisen laulajan Rick Springfieldin sanoittama ja esittämä kappale vuodelta 1981. Se julkaistiin albumilla *[[Working Class Dog]]*. Kappale kertoo yksipuolisesta rakkaudesta, ja keskittyy nuoren miehen ympärille, joka rakastaa parhaan ystävänsä tyttöystävää. 

Kappale sijoittui *[[Billboard]]in* The Hot 100 -listan sijalle 1. 

Springfield nauhoitti akustisen version kappaleesta vuoden 1999 albumilleen *[[Karma (Rick Springfieldin albumi)|Karma]]*.

## Lähteet
Martika

**Marta Marrero**, joka tunnetaan taiteilijanimeltään **Martika** (s. 18. toukokuuta 1969 Whittier, Kalifornia), on yhdysvaltalainen laulaja-lauluntekijä sekä näyttelijä, joka julkaisi kaksi kansainvälisesti menestynyttä albumia 1980-luvun lopulla ja 1990-luvun alussa, myyden yli neljä miljoonaa kappaletta maailmanlaajuisesti. Hänen suurin hittikappaleensa oli ”Toy Soldiers”, joka sijoittui 1. sijalle Yhdysvaltain musiikkilistalla vuoden 1989 kesällä.

## Diskografia
* *[[Martika (albumi)|Martika]]* (1989)
* *[[Martika’s Kitchen]]* (1991)
* *Violince* (2004)
* *Oppera* (2005)

## Lähteet
Gamest

**Gamest** () oli japanilainen kolikkopeleihin erikoistunut lehti, jota Shinseisha julkaisi vuodesta 1986 vuoteen 1999. 

Lehden julkaisu päättyi julkaisijan konkurssiin. Lehden seuraaja on Monthly Arcadia, jota julkaisee Enterbrain.

## Lähteet
Hindustan (sanomalehti)

**Hindustan Dainik** () tai **Hindustan** on Intiassa päivittäin julkaistava hindinkielinen sanomalehti. Se luokiteltiin heinä-joulukuun 2016 levikkitutkimuksessa Intian viidenneksi laajalevikkisimmäksi sanomalehdeksi keskimäärin 2,611 miljoonan numeron päivittäisellä levikillään. Lehden kustantaja on *Hindustan Media Ventures Ltd*, joka on HT Median tytäryhtiö. Emoyhtiö HT Media julkaisee myös englanninkielisiä *[[Hindustan Times]]* ja *[[Mint (lehti)|Mint]]* lehtiä.

## Lähteet

## Aiheesta muualla
*Sanomalehden verkkosivusto  (livehindustan.com)
Robert Wiklund

**Robert Wiklund** (s. 20. kesäkuuta 1964 Gävle) on ruotsalainen karateka. Hän voitti kilpaurallaan Kyokushinissa muun muassa Walesin mestaruuden niin kumitessa kuin katassa. 

## Kilpaura
Wiklund syntyi Gävlessä ja kasvoi Valbossa. Hän aloitti Kyokushinin harjoittelemisen 1980. Hän matkasi uchideshiksi Walesiin Gary Buftonsin dojolle Cardiffiin 1983. Tuona aikana Wiklund aloitti myös kilpauransa ja saavutti ensimmäisen kerran menestystä 1984 voitettuaan Cardiff turnauksen. Hän otti seuraavana vuonna osaa myös Walesin Openiin, jossa Wiklund kilpaili myös kumiten lisäksi katassa. Hän voitti turnauksen kahdesti peräkkäin vuosina 1985 ja 1986 katassa. Wiklund saavutti menestystä myös Aasian Openissa voitettuaan turnauksen 1989.

1990-luvulla Wiklund saavutti pronssia Valencian Openissa ja oli mukana vuoden 1995 MM-kilpailuissa, jossa hänen tie päättyi alkukierroksella. 1999 Wiklund saavutti vielä katassa Walesin mestaruuden ja kumitessa hopeaa.

## Lähteet
Harri-Pekka Kaukonen

**Harri-Pekka Antero Kaukonen** (s. 1963) oli Sanoman toimitusjohtaja vuosina 2011–2015. Ennen Sanomaa hän toimi muun muassa Fazerin talousjohtajana ja McKinseyssä konsulttina. Hän on ollut Lindströmin hallituksen jäsen vuodesta 2015. Nuoruudessaan Kaukonen pelasi koripalloa ja ylsi SM-mitaleille ja nuorten maajoukkueeseen.

Kaukonen on ollut YIT:n hallituksen puheenjohtaja vuodesta 2018.

## Koripalloilijana

Kaukonen pelasi koripalloa kasvattajaseurassaan Panttereissa miesten SM-sarjassa seitsemän kautta vuosina 1982–1987. Hän saavutti Panttereissa SM-hopeaa vuonna 1983 ja SM-pronssia vuonna 1989 sekä kahdesti Suomen cupin hopeaa. Hän kuului myös Suomen alle 18-vuotiaiden maajoukkueen kokoonpanoon ikäluokan vuoden 1982 EM-kilpailuissa, missä Suomi sijoittui kahdeksanneksi.

## Sanoman toimitusjohtajana
Kaukonen nimitettiin Sanoman toimitusjohtajaksi tammikuussa 2011. Kaukosen heinäkuussa 2015 antaman lausunnon mukaan Sanoma ei kyennyt sopeutumaan muutokseen ja tarvitsee sopeutumisohjelmia ja suoraviivaisempaa toimintaa. Jääkiekon SM-liigan lähetysoikeuksien ostamista 2012 hän piti yli-investointina. Sanoman markkina-arvosta hävisi viidessä vuodessa kolme neljännestä. Sanoma antoi Kaukoselle potkut syyskuussa 2015. Analyytikko Sauli Vilénin mukaan Kaukonen joutui ensin toteuttamaan ja sitten purkamaan aiemman johdon uskaliaita investointipäätöksiä.

## Esperi Care ja laiminlyönnit
Kokoomuksen kansanedustaja Eero Lehti vaadi 30. tammikuuta 2019 Esperi Caren hallituksen puheenjohtaja Harri-Pekka Kaukosen eroa Esperi Caressa esiintyneiden laiminlyöntien takia. Edeltävänä päivänä 29.  tammikuuta Esperi Caren toimitusjohtaja Marja Aarnio-Isohanni erosi.

## Keskeinen työkokemus
* Sanoma Oy, toimitusjohtaja 2011–2015
* Oy Karl Fazer Ab, useita eri johtotason tehtäviä 2003–2011
* McKinsey & Company, osakas 1999–2003

## Luottamustehtäviä
* YIT, hallituksen puheenjohtaja 2018–
* Ahlstrom-Munksjö, hallituksen jäsen ja tarkastusvaliokunnan puheenjohtaja
* Esperi Care, hallituksen puheenjohtaja
* Evli, hallituksen puheenjohtaja
* Lindström Oy, hallituksen puheenjohtaja (hallituksen jäsen 2015–)
* Tietoevry, hallituksen jäsen 2016–
* Suomen Vaka-palvelut II Oy (Touhula varhaiskasvatus), hallituksen puheenjohtaja
* Suomen Asuntoneuvoja Oy, hallituksen puheenjohtaja

## Lähteet
Amstrad Action

**Amstrad Action** oli brittiläinen Amstrad-tietokoneisiin ja ohjelmiin keskittynyt aikakauslehti. Lehteä julkaistiin kuukausittain.

Lehti oli Future Publishingin ensimmäinen lehti. Lehti aloitti käytännön julkaista ohjelmia lehden mukana tulevilla kaseteilla.

Lehden teossa olivat mukana Chris Anderson, Peter Connor ja Bob Wade *[[Personal Computer Games]]* ja *[[Zzap!64]]* lehdistä, sekä Trevor Gilham.

## Lähteet

## Aiheesta muualla
* Amstrad Action Magazine
Monthly Arcadia

**Monthly Arcadia** () on japanilainen Enterbrainin julkaisema kolikkopelejä käsittelevä aikakauslehti.

*[[Gamest]]* lehden julkaisijan Shinseishan mentyä konkurssiin useat työntekijät siirtyivät tekemään Monthly Arcadiaa ja lehteä voidaan pitää seuraajana. Lehti tavoittelee laajempaa yleisöä kuin edeltäjänsä.

## Lähteet
South Park: The Fractured but Whole

**South Park: The Fractured but Whole** on Ubisoftin julkaisema roolipeli, joka on seuraaja *[[South Park: The Stick of Truth]]* -pelille. Pelin on kehittänyt South Park Digital Studios Ubisoft San Franciscon kanssa. Peli on julkaistu vuonna  PlayStation 4:lle, Windowsille ja Xbox Onelle.

## Vastaanotto

IGN antoi pelille arvosanaksi 8.5/10 arvostelussaan.

V2.fi antoi pelille 4/5 tähteä arvostelussaan.

Polygon-sivusto antoi pelille arvosanaksi 7/10 arvostelussaan.

## Lähteet

## Aiheesta muualla
* 
*
Europress

**Europress** oli brittiläinen lehtien julkaisija, jonka perusti Derek Meakin vuonna 1965.

Yritys aloitti julkaisemalla aikakauslehtiä ja sanomalehtiä, mutta laajensi ohjelmistojen ja pelien julkaisemiseen nimellä **Database Software**.

Yritys myi ohjelmistojen julkaisunsa Hasbro Interactivelle vuonna 1999.

Yritys osti Newsfield Publicationsin vuonna 1991 ja aloitti tytäryhtiön **Europress Impact**. Europress Impact vaihtoi nimeksi **Impact Magazines** vuonna 1993.

Meakin myi Europress-brändin Atarille, joka myi edelleen Koch Medialle vuonna 2002.

## Lehtiä
; Europress
* Amiga Action
* Amiga Computing
* Atari User
* Atari ST User
* St Action
* Mega Action
* PC Home
* PC Action
* Gamepro UK
* Apple User
* Telelink
* Video Action

; Europress Impact
* *[[Zzap!64]]*
* *[[Sega Force]]*
* *[[Crash (lehti)|Crash]]*
* *[[Amiga Force]]*
* *Force Mega*
* *Mega Machines*
* *N-Force*
* *SNES Force*
Borgward BX7

**Borgward BX7** on Borgwardin vuodesta 2015 lähtien valmistama crossover-tyyppinen automalli. Se on autovalmistajan ensimmäinen uusi auto 55 vuoteen. BX7 esiteltiin Frankfurtin autonäyttelyssä syksyllä 2015. 

## Lähteet

## Aiheesta muualla
Juuvanjoki

**Juuvanjoki** on Kiiminkijoen vesistöalueeseen kuuluva joki Oulun kaupungissa Pohjois-Pohjanmaalla, entisten Kiimingin ja Ylikiimingin kuntien alueella.

Joen alkupiste on Kiimingin keskustaajamasta reilun kymmenen kilometrin päässä sijaitseva Iso Juuvanjärvi, joki laskee Kiiminkijokeen pohjoispuolelta Pasonmäellä, kolmisen kilometriä Koitelinkoskesta alavirtaan. Jokivarsi on asumaton alavirran Purolantien ympäristöä lukuun ottamatta. Ainoa tieyhteys joelle on metsäautotie Purontien Purosta Lellikosken lähelle joen keskivaiheille. Jokeen laskee suo-ojia sekä ylävirralla Kourioja- ja Joutsenoja -nimiset purot. Joen yläosa ja Iso Juuvanjärvi rajoittuvat luonnonsuojelualueeseen.

## Lähteet
Älä jäädy

**Älä jäädy** on MTV3-kanavalla esitetty suomalainen kilpailuohjelma, jossa näyttelijät suorittivat erilaisia improvisaatioon perustuvia tehtäviä. Ohjelmaa juonsi Ernest Lawson ja sen vakinäyttelijöitä olivat Veera Lehtinen, Mikko Penttilä sekä Roope Salminen. Kohtauksia säesti Suvimarja Halmetoja.

Näyttelijät saivat jakson edetessä pisteitä, joita jakson alussa suurmestariksi valittu näyttelijä mielivaltaisesti jakoi.

## Jaksot

## Lähteet

## Aiheesta muualla
* Sarjan jaksot MTV:n suoratoistopalvelussa
Pohjois-Borneon kruununsiirtomaa

**Pohjois-Borneon kruununsiirtomaa** oli Britannian siirtomaa Borneon saarella. Labuanin kruununsiirtomaa liittyi uuteen siirtomaahan sen perustamisen aikana. Valtio oli olemassa vuodesta 1946 vuoteen 1963, jolloin se muuttui Malesian Sabahin osavaltioksi. 

## Lähteet
Konstan parempi valssi

**Konstan parempi valssi** on kaustilaisen kansanmuusikon Konsta Jylhän sävelmä vuodelta 1964. Jylhä keksi kertomansa mukaan sävelmän ollessaan risusavotassa.

*Konstan paremmasta valssista* tuli yksi Konsta Jylhän ja Kaustisen purppuripelimannien suosituimmista kappaleista. Purppuripelimannit levytti sävelmän ensi kerran vuonna 1965. Siitä tehtiin myös laulettu versio, kun Jukka Virtanen kirjoitti sävelmään Konsta Jylhästä kertovan tekstin (alkusanat ”Konstan konsti oli oiva / kokosi soitollansa väen lauantaina...”) ja kappaleen levytti Vesa-Matti Loiri vuonna  1969 Jaakko Salon sovituksena. Cornelis Vreeswijk teki kappaleesta ruotsinkielisen version albumilleen *[[En spjutkastares visor]]* (1980).

Riitta Degerholmin lyhytdokumentti vuodelta 1967 ja Paavo Helistön vuonna 1972 julkaistu Konsta Jylhän elämäkerta ovat myös nimeltään *Konstan parempi valssi*.

## Lähteet

## Aiheesta muualla
*Kappaleen esitystallenne lyhytdokumentista ''Konstan parempi valssi'' (1967), Yle Elävä arkisto (alin video)
*[Sävelmän nuotti](http://www.kaustisenopisto.fi/tiedostot/nuotit-2016/Konstan%20parempi%20valssi/Violoncello%20(melody).pdf)  Kaustisen evankelisen opiston sivustolla (PDF)
Atomica

**Atomica** (alkuperäinen nimi **Deep Burial**) on vuonna 2017 ensi-iltansa saanut yhdysvaltalainen jännityselokuva, jonka on ohjannut Dagen Merrill. Sen ensi-ilta yhdysvalloissa oli 17. maaliskuuta 2017 ja se julkaistiin ladattavaksi 21. maaliskuuta 2017.

## Näyttelijät

## Tuotanto
Atomica on Syfyn omistaman tuotantoyhtiö Syfy Filmsin toinen tuotos.

## Lähteet

## Aiheesta muualla
* 
*
Robert Schyberg

**Johannes Robert Schyberg** (8. heinäkuuta 1872 Kööpenhamina – 19. joulukuuta 1946 Kööpenhamina) oli tanskalainen näyttelijä.

Toimistovirkailijan perheeseen syntynyt Schyberg opiskeli Kuninkaallisen teatterin baletti- ja näyttelijäkoulussa ja aloitti näyttelijänuransa vuonna 1891. Hän työskenteli vuosina 1892–1896 Dagmar-teatterissa ja vuosina 1899–1919 Kuninkaallisessa teatterissa. Vuonna 1900 Schyberg oli mukana teatteriskandaalissa, joka päättyi verettömään kaksintaisteluun Edvard Brandesin kanssa ja sitä seuranneeseen 14 päivän vankeustuomioon.

Vuosina 1912–1920 Schyberg näytteli noin 30 mykkäelokuvassa, aluksi Skandinaviske-Russiske Handelshusilla ja sitten Nordisk Filmillä. Hän myös ohjasi yhden elokuvan, *Forbryderkongens Datter* vuonna 1917. Vetäydyttyään terveyssyistä näyttelijäntyöstä vuonna 1919 Schyberg työskenteli valokuvaajana ja elokuvateatterin johtajana. Hänen muistelmansa *Billeder på væggen* julkaistiin vuonna 1941. Teatterikriitikko Frederik Schyberg oli Robert Schybergin poika.

## Elokuvia
* *[[Kuoleman saari]]*, 1913

## Lähteet

## Aiheesta muualla
* Internet Movie Database: Robert Schyberg
Borgward BX5

**Borgward BX5** on Borgwardin vuodesta 2016 lähtien valmistama crossover-tyyppinen automalli. Se on autovalmistajan toinen uusi auto yrityksen paluun jälkeen. BX5 esiteltiin Geneven autonäyttelyssä keväällä 2016.


Borgward BX5 Back IMG 0291.jpg


## Lähteet

## Aiheesta muualla

*Borgward.com – BX5
Nino Manfredi

**Nino Manfredi** (22. maaliskuuta 1921 – 4. kesäkuuta 2004) oli italialainen näyttelijä. Legendaariseksi mainittu Manfredi näytteli sekä elokuvissa että televisiosarjoissa ja oli Italian rakastetuimpia näyttelijöitä. Hän sai urallaan yhdeksän Donatello-palkintoa.

Manfredilla oli isoisän rooli Mika Kaurismäen ohjaamassa elokuvassa *[[Helsinki Napoli All Night Long]]* (1987).

Manfredin poika Luca Manfredi on ohjannut isästään televisioelokuvan *In arte Nino*, jossa Manfredia esittää Elio Germani.

## Lähteet

## Aiheesta muualla
Filmfabriken Danmark

**Filmfabriken Danmark** oli vuonna 1913 perustettu tanskalainen elokuvien tuotantoyhtiö.

Yhtiö sai alkunsa vuonna 1908 perustetusta Skandinavisk-Russiske Handelshus -kauppahuoneesta, joka seuraavana vuonna erikoistui elokuvien jakeluun ja sittemmin myös tuotantoon. Sen ensimmäinen elokuva oli *Morfinisten* vuonna 1911. Vuonna 1913 yhtiö sai nimen Filmfabriken Danmark. Huomiota herättäviin ”sensaatiofilmeihin” erikoistunut yhtiö toimi aktiivisesti vuoteen 1919 saakka, minkä jälkeen se tuotti vuoteen 1923 saakka vain uutis- ja opetuselokuvia. Filmfabriken Danmark lakkautettiin lopullisesti vuonna 1927. Sen 96 näytelmäelokuvasta valtaosa on kadonnut.

## Elokuvia
* *[[Lentävä sirkus (vuoden 1912 elokuva)|Lentävä sirkus]]*, 1912
* *[[Kuoleman saari]]*, 1913
* *[[Jokamies (elokuva)|Jokamies]]* ,1915
* *[[Suuri onnettomuus viljavarastossa]]*, 1916

## Lähteet
Jäänmurtaja Suursaari

**Jäänmurtaja Suursaari** oli Suomen merenkulkuviranomaisten omistama jäätä murtava yhteysalus. Alus rakennettiin Varkaudessa 1923 ja sijoitettiin ajamaan yhteysajoa Suomenlahden ulkosaarille; se oli alusta alkaen hiilipolttoinen höyrylaiva.

Alus menestyi työssään erittäin hyvin; se oli jäänmurtokykyinen eikä juuri tarvinnut isompien murtajien apua; aluksella oli oma postipysäkki. Se toimi saattajana sotavuosien ajan, mutta kesällä 1944 se telakoitiin ja höyrykattila muutettiin halkolämmitykselle: alus määrättiin nyt Turun satamajäänmurtajaksi. Se ei ehtinyt tehdä tätä työtä yhtään, koska se luovutettiin syksyllä 1944 sotakorvauksena. Aluksen myöhemmät vaiheet ovat tuntemattomia.

## Lähteet
* 
* 
* Jorma Pohjanpalo: 100 vuotta Suomen talvimerenkulkua